Odense Adresse-Contoirs Efterretninger, 1847-06-12
Betragte vi for det Første den anslaaede Jndtægt af Fragt- og Persontransporten. Her maae vi bemærke, at Staden Flensborg ved den Flensborg=Huusum=Tønninger Jernbane erholder en Havn, ved Nordsøen, hvorved den ligesom rykkes de vestlige Lande 100 Mile nærmere og saaledes sættes istand til ligesaa tidligen at benytte de forbigaaende og ofte tilbagevendende Handelsconjuncturer i de vestlige Lande til sin Fordeel, som andre ved Nordsøen beliggende Stæder. At en Stad, som Flensborg, hvis Havn aarlig circa 1400 Seilskibe søge, og som eier en Handels flotille af 130 Skibe, hvoriblandt 18 Ost- og Vestindiefarere, kan gjøre Krav paa en Stemmeret ved Spørgsmaal, som det her fremsatte, vil vel ikke kunne betvivles, ligesaa lidet, som at fra Flensborg den selvstændige Handels Fremme vil kunne befordres. Naar vi sige, at Flensborg derved faaer en Havn ved Nordsøen, saa maae man derunder forstaae det allerede paabegyndte store Haveanlæg i Husum og den rummelige Havn i Tønningen. Omendskjøndt Havneanlægget i Husum dengang (1844) ikke var sikkret, saa havde den nærved liggende Heverflod kunne raade Bod paa denne Mangel, med sin store og sikkre Rhed, og saaledes danne Banens Endepunkt i Husum. Dog herved skulde det ikke blive; de patriotiske og betænksomme Mænd, som for længere end tre Aar siden søgte at virke for Landets Vel ved Tilveiebringelsen af Banen, indsaae Nødvendigheden af dens Udvidelse indtil Tønningen. Tønningen er, som sagt, i Besiddelse af en god Havn, og netop derfor vigtig som Endepunct, fordi 1) de 4000 Skibe, som aarlig passere den slesvigholsteenske Canal, maae anløbe Tønningen, saa at Varer, af hvilkensomhelst Qvantitet til den laveste Fragt dermed kunne befordres fra og til Banemundingen i Tønningen, samt til de forskjellige Handelspladser i de vestlige Lande, og 2) fordi det er af stor Vigtighed for de rige Marskdistricter, at see Jernbanen ført til Tønningen. Tønningen, hvor de directe Qvægforsendelser til England have gjort en kraftig Begyndelse, tilbyder Marsken den bedste Leilighed til den fordeelagtigste Afsætning af Qvæg, og snart ville directe Kornsalg blive almindelig, hvorpaa Flensborg, Tønningen og Husum ville danne Hovedmarkedet for Afsætningen af Landsproducterne. Husum, ligesom Middelpunctet, kan ikke tabe ved Banens Munding i Tønningen; tvertimod vil dets Handel lidt efter lidt hæve sig, og fremmane et ganske ubekjendt, virksomt Liv. Hvad der imidlertid for den nærmeste som for den fjernere Fremtid maa betænkes og vurderes, er, at den Flensborg-Husum-Tønninger Jernbane vil og maa danne Hoved-Veien for alle Varetransporter fra Øster til Nordsøen og fra Nord= til Østersøen." Hvorfor det vil skee, ville vi i Efterstaaende nærmere udvikle, og saaledes først omtale den anslaaede Fragttransport og dens Jndtægter. Af den tidligere Comitee er i det udførlige Prospectus stillet en Befordringsmasse af 1,500,000 Centner Fragtgods i Udsigt. Deraf ere deels til det indre Samqvem, imellem den paa Producter og Fornødenheder meget forskjellige Øst- og Vestkyst af Halvøen, deels til Exporterne og Jmporterne fra og til det Fremmede, nemlig egne Landsproducter og i Landet consumerede Vareartikler, bragte i Anslag med 800,000 Centner. Da man nu ikke kan nægte, at den Flensborg=HusumTønningger-Jernbane vil fremkalde en i denne Retning næsten aldeles ukjendt Transithandel imellem de fremmede Handelstater i Østen og Vesten, saa kan en Transporttilvæxt af circa 700,000 Centner som høist sandsynlig antages, da dette Qvantum kun er meget ringe, eftersom det udgjør 5/2 Deel af det Fragtgods, som aarlig sendes over Hamborg og Lübeck, deels igjennem Sundet og Belterne fra og til Øster- og Nordsøen. Naar vi forhen sagde, at denne Bane maatte danne og vilde danne Hovedveien for Varetransporten imellem Østen og Vesten, saa ligger Nødvendigheden, at det maa komme saaledes, i Transportomkostningernes langt større Billighed, formedelst Forbindelsens kortere Vei imellem Østen og Vesten ved den Flensborg-Husum Tønninger Jernbane, Skal vor første Paastand være uomstødelig, saa paaligger det os, at føre Beviset for den anden, hvilket fuldstændigt og ugjendriveligt skal skee. For at vise den korteste Vei, som en af de første Betingelser ved en billig Transport, sammenligne vi de forskjellige Router med hinanden, som Varetransporterne fra de vigtigste Handelspladser i Østen og Vesten have at passere. Som Grundlag for en saadan Sammenligning tjene følgende hydrographiske Afstande: Fra Havre til Hamborg, Altona . . . . 128 M. Glückstadt.